CELEX: 32020R0021
Language: et
Date: 2020-01-14 00:00:00
Title: Komisjoni rakendusmäärus (EL) 2020/21, 14. jaanuar 2020, millega muudetakse rakendusmäärust (EL) nr 79/2012, millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad

15.1.2020   
               
               
                  ET
               
               
                  Euroopa Liidu Teataja
               
               
                  L 11/1
               
            
         KOMISJONI RAKENDUSMÄÄRUS (EL) 2020/21,
         14. jaanuar 2020,
         millega muudetakse rakendusmäärust (EL) nr 79/2012, millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. oktoobri 2010. aasta määrust (EL) nr 904/2010 halduskoostöö ning maksupettuste vastase võitluse kohta käibemaksu valdkonnas, (1) eriti selle artiklit 47l punkti c,
         ning arvestades järgmist:
         
                     (1)
                  
                  
                     Komisjoni rakendusmääruse (EL) nr 79/2012 (2) artikli 7 lõike 2 punktis d on sätestatud, et komisjon teeb veebiportaali kättesaadavaks liikmesriikidele, kes otsustavad muu hulgas avaldada määruse (EL) nr 904/2010 artikli 47 teises lõigus osutatud telekommunikatsiooni-, ringhäälingu- ja elektrooniliselt osutatavate teenuste suhtes kohaldatava maksumäära.
                  
               
                     (2)
                  
                  
                     Nõukogu direktiivi 2006/112/EÜ (3) XII jaotise 6. peatükis on sätestatud teatavaid teenuseid osutavate maksukohustuslaste suhtes kohaldatav erikord. Kõnealust peatükki muudeti nõukogu direktiiviga (EL) 2017/2455 (4) ja selle kohaldamisala laiendati teenuste osutamisele mittemaksukohustuslastele ja kaupade kaugmüügile.
                  
               
                     (3)
                  
                  
                     Selleks et võtta arvesse direktiivi 2006/112/EÜ XII jaotise 6. peatüki erikordade laiendatud kohaldamisala, muudeti määrust (EL) nr 904/2010 määrusega (EL) 2017/2454 (5) ja lisati artikkel 47g.
                  
               
                     (4)
                  
                  
                     Seepärast tuleks rakendusmäärust (EL) nr 79/2012 muuta, et kajastada kõnealust määruse (EL) nr 904/2010 muudatust.
                  
               
                     (5)
                  
                  
                     Selleks et käesolevat määrust saaks kohaldada alates samast kuupäevast kui direktiivi 2006/112/EÜ XII jaotise 6. peatüki muudetud sätteid ja määruse (EL) nr 904/2010 artiklit 47g, tuleks käesolevat määrust kohaldada alates 1. jaanuarist 2021.
                  
               
                     (6)
                  
                  
                     Käesoleva määrusega ette nähtud meetmed on kooskõlas halduskoostöö alalise komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 79/2012 artikli 7 lõike 2 punkt d asendatakse järgmisega:
            
                        „d)
                     
                     
                        alates 1. jaanuarist 2021 – maksumäär, mida kohaldatakse direktiivi 2006/112/EÜ XII jaotise 6. peatükis sätestatud erikordade kohaselt tarnitavate kaupade ja osutatavate teenuste suhtes, nagu on osutatud määruse (EL) nr 904/2010 artikli 47g teises lõigus.“
                     
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. jaanuar 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 12.10.2010, lk 1.
         
            (2)  Komisjoni 31. jaanuari 2012. aasta rakendusmäärus (EL) nr 79/2012, millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad (ELT L 29, 1.2.2012, lk 13).
         
            (3)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (4)  Nõukogu 5. detsembri 2017. aasta direktiiv (EL) 2017/2455, millega muudetakse direktiivi 2006/112/EÜ ja direktiivi 2009/132/EÜ seoses teatavate käibemaksukohustustega teenuste osutamise ja kaupade kaugmüügi puhul (ELT L 348, 29.12.2017, lk 7).
         
            (5)  Nõukogu 5. detsembri 2017. aasta määrus (EL) 2017/2454, millega muudetakse määrust (EL) nr 904/2010 halduskoostöö ning maksupettuste vastase võitluse kohta käibemaksu valdkonnas (ELT L 348, 29.12.2017, lk 1).